Diari Oficial de la Generalitat Valenciana


Sumari del DOGV 6021, del 26-05-2009 (2009/5880)

ORDRE de 21 de maig de 2009, de la Conselleria de Cultura i Esport, per la qual es convoquen les ajudes per a les associacions del sector del llibre i les empreses editorials de la Comunitat Valenciana per a l'organització i la participació en fires del llibre.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6021

Data del DOGV
:   26-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5880


Data del document
:   21-05-2009

Organisme emissor
:   Conselleria de Cultura i Esport

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * associació professional
    * indústria del llibre
    * editorial
    * manifestació comercial

ORDRE de 21 de maig de 2009, de la Conselleria de Cultura i Esport, per la qual es convoquen les ajudes per a les associacions del sector del llibre i les empreses editorials de la Comunitat Valenciana per a l'organització i la participació en fires del llibre. [2009/5880]
La Generalitat, tal com estableix l'article 49.1.4 de l'Estatut d'Autonomia, té competència exclusiva en matèria de cultura. Sobre aquesta base, esdevé oportú potenciar la labor i la iniciativa de les associacions de llibreters, il·lustradors, tipògrafs, escriptors, editors i empreses editorials de la Comunitat Valenciana, bé individualment, bé mitjançant les seues associacions.
Per tot això, fent ús de les facultats que em confereix l'article 28 de la Llei 5/1983, de 30 de desembre, de la Generalitat, del Consell
ORDENE
Primer
Es convoca la concessió d'ajudes a les associacions del sector del llibre i a les empreses editorials de la Comunitat Valenciana, destinades a sufragar les activitats que suposen la difusió i la promoció del sector en les fires del llibre i els programes culturals desenvolupats en les fires, i s'aproven les bases per les quals es regeix aquesta convocatòria i els models d'instància de sol·licitud i manteniment de tercers (annexos I i II).
Segon
L'import global màxim destinat a aquestes ajudes serà de 175.000 euros i es farà efectiu a càrrec del pressupost de l'any 2009 de la Generalitat, dins de l'aplicació pressupostària 70.18.69.398.94, capítol IV, i de la línia T1882000 denominada «Ajudes per a fires del llibre».
No obstant això, s'estableix una quantia addicional de 56.000 euros l'efectivitat de la qual estarà condicionada a la declaració de la disponibilitat de crèdit a conseqüència d'una generació, una ampliació o una incorporació de crèdit a l'esmentada partida pressupostària amb caràcter previ a la resolució de la present convocatòria, tal com s'assenyala en l'article 58 del Reglament de la Llei 38/2003, de 17 de novembre, General de Subvencions, aprovat pel Reial Decret 887/2006, de 21 de juliol. En aquest cas, la publicació de la declaració del crèdit disponible no implicarà l'obertura de termini per a presentar noves sol·licituds ni l'inici d'un nou còmput de termini per a resoldre.
Si l'increment de l'import pressupostari disponible es produïra després de la resolució de la convocatòria, es promourà la concurrència pública que permeta valorar les noves sol·licituds o incrementar les ja presentades mitjançant un prorrateig.
DISPOSICIÓ ADDICIONAL
Única
1. Les ajudes concedides per a l'organització i la participació en les fires del llibre i borses de viatge no necessiten la notificació a la Comissió Europea, ja que les subvencions que s'atorgaran tenen la consideració d'ajudes de minimis, d'acord amb el que indica l'article 2 del Reglament (CE) número 1.998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat a les ajudes de minimis (DOUE núm. L 379, de 28 de desembre de 2006).
En cap cas aquestes ajudes podran superar l'import màxim total per beneficiari establit pel Reglament (CE) 1.998/2006, de la Comissió.
Per a assegurar el compliment de les condicions indicades en el punt anterior, s'exigirà als sol·licitants una declaració sobre les ajudes de minimis rebudes durant els dos exercicis fiscals anteriors i durant l'exercici fiscal en curs (annex I, apartat G).
2. Les ajudes concedides per als programes culturals desenvolupats en fires del llibre nacionals i internacionals no tindran la consideració d'ajudes de minimis, i no necessiten ser notificades a la Comissió Europea, d'acord amb els articles 1.4 i 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, per no complir el requisit de l'avantatge econòmic per a una empresa ni el de falsejament de la competència, i no afectar així els intercanvis comercials entre els estats membres de l'apartat 1 de l'article 87 del Tractat Constitutiu de la Comunitat Europea.
DISPOSICIONS FINALS
Primera
Es delega en la directora general del Llibre, Arxius i Biblioteques la facultat de resoldre la concessió d'aquestes ajudes.
Segona
Aquesta ordre produirà efecte des de l'endemà de la publicació en el Diari Oficial de la Comunitat Valenciana.
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, s'hi podrà recórrer potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de la consellera de Cultura i Esport en el termini d'un mes comptador des de l'endemà de la publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.
València, 21 de maig de 2009
La consellera de Cultura i Esport,
TRINIDAD MARÍA MIRÓ MIRA
BASES DE LA CONVOCATÒRIA
Bases de la convocatòria per a l'adjudicació d'ajudes a les associacions del sector del llibre i a les empreses editorials de la Comunitat Valenciana per a l'organització i participació en fires del llibre per a 2009.
Primera. Objecte
1. Seran objecte d'ajuda les activitats següents:
a) La participació amb un pavelló en les fires del llibre d'àmbit nacional.
b) El finançament de les borses de viatge que permeten l'assistència a les fires del llibre internacionals.
c) L'organització i la gestió de les fires del llibre a les ciutats d'Alacant, Castelló i València.
d) L'organització i la gestió de les fires del llibre d'ocasió a les ciutats d'Alacant, Castelló i València.
e) La realització de programes culturals en les fires del llibre.
2. Les activitats descrites en els apartats a), b), c) i d) tenen la consideració d'ajudes de minimis, d'acord amb el que s'indica en el punt 1 de la disposició addicional primera de la present convocatòria.
3. Les activitats descrites en l'apartat e) no tindran la consideració d'ajudes de minimis, d'acord amb el que s'indica en el punt 2 de la disposició addicional primera de la present convocatòria.
Segona. Beneficiaris
1. Les associacions d'editors, llibreters, escriptors, il·lustradors i tipògrafs podran optar a les activitats descrites en la base primera, apartats a), b) i e).
2. Les associacions de llibreters de la Comunitat Valenciana podran optar a l'activitat descrita en la base primera, apartat c. En el cas que concórrega en una mateixa ciutat més d'una associació, aquestes hauran d'arribar a un acord per al muntatge conjunt d'una única fira.
3. Les associacions de llibreters d'ocasió de la Comunitat Valenciana podran optar a l'activitat descrita en la base primera, apartat d. En el cas que concórrega en una mateixa ciutat més d'una associació, aquestes hauran d'arribar a un acord per al muntatge conjunt d'una única fira.
4. Les empreses editorials que, com a empresa individual, desitgen participar en les fires del llibre internacionals, podran optar a l'activitat descrita en la base primera, apartat b.
Tercera. Requisits dels beneficiaris
1. Podran sol·licitar aquestes ajudes les associacions d'editors, llibreters, escriptors, il·lustradors i tipògrafs i les empreses editorials la seu i l'activitat de les quals estiga a la Comunitat Valenciana.
2. No podran obtenir la condició de beneficiaris els sol·licitants que incórreguen en alguna de les causes d'inhabilitació i prohibició per a ser beneficiari de la subvenció regulades en l'article 13 de la Llei 38/2003, de 17 de novembre, General de Subvencions.
3. No podran obtenir la condició de beneficiaris els sol·licitants que no es troben, en finalitzar el termini de presentació de sol·licituds, al corrent de les obligacions tributàries i davant de la Seguretat Social.
Quarta. Despeses subvencionables
Aquestes ajudes contribuiran al finançament, fins al màxim del 100%, de les despeses derivades de l'organització de les fires del llibre i dels programes culturals que realitzen les associacions del sector del llibre, i fins al 50% de les despeses derivades de les borses de viatge i de la participació en les fires. L'import de les subvencions en cap cas podrà ser de tal quantia que aïllada o en concurrència amb altres subvencions, ajudes, ingressos o recursos, supere el cost de l'activitat subvencionada. Les activitats estaran datades entre l'1 de gener i el 15 d'octubre de 2009.
Cinquena. Règim normatiu d'aquestes ajudes
1. El procediment per a la concessió d'aquestes ajudes es tramitarà en règim de concurrència competitiva, tal com estableix l'article 22.1 de la Llei 38/2003, General de Subvencions.
2. Hi seran aplicables les presents bases reguladores d'aquesta convocatòria; la Llei d'Hisenda Pública de la Generalitat Valenciana; la Llei 38/2003, General de Subvencions, així com el Reglament de la Llei 38/2003, aprovat pel Reial Decret 887/2006.
Sisena. Termini de les sol·licituds i documentació que cal presentar
1. El termini de presentació de sol·licituds serà de 15 dies naturals comptats des de l'endemà de la publicació d'aquesta ordre en el Diari Oficial de la Comunitat Valenciana. Quan l'últim dia del termini siga inhàbil, s'entendrà prorrogat al primer dia hàbil següent.
2. La sol·licitud d'ajuda econòmica, el model de la qual figura en l'annex I d'aquesta ordre, haurà d'estar signada pel representant legal de l'entitat, estarà adreçada a la Conselleria de Cultura i Esport, Direcció General del Llibre, Arxius i Biblioteques, i acompanyada dels originals o de fotocòpies compulsades dels documents següents:
a) Estatuts de l'associació o, en el cas que el sol·licitant siga una empresa editorial, una fotocòpia compulsada del document nacional d'identitat si l'editorial és persona física, o una fotocòpia compulsada del document públic que n'acredite la constitució, si l'editorial és persona jurídica.
b) Número de registre de l'associació.
c) Document de l'acord de l'òrgan directiu de l'associació, ja siga assemblea general o junta directiva, que en nomena el representant, en el cas que el sol·licitant siga una associació del sector del llibre.
d) Memòria detallada del pla de les activitats previstes i el seu cost total, així com el cost de cada activitat exercida.
e) Imprés d'altes de tercers per a pagaments de la Generalitat emplenat com cal, d'acord amb el model de l'annex II.
f) Fotocòpia compulsada del CIF de l'associació o de les editorials que concursen individualment.
g) Acreditació que el sol·licitant de la subvenció es troba al corrent en el compliment de les obligacions tributàries i davant de la Seguretat Social.
La presentació de la sol·licitud per part del sol·licitant de la subvenció comportarà l'autorització a la Conselleria de Cultura i Esport perquè aquesta obtinga de forma directa, mitjançant certificats telemàtics, l'acreditació del compliment de les obligacions tributàries i davant de la Seguretat Social, en els termes que preveuen els articles 18 i 19 del Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, General de Subvencions.
No obstant això, el sol·licitant podrà denegar expressament el consentiment, i haurà d'aportar llavors els certificats següents:
- Certificat positiu de l'Agència Estatal d'Administració Tributària que acredite que el sol·licitant es troba al corrent de les seues obligacions.
- Certificat de la Tresoreria General de la Seguretat Social, acreditatiu que el sol·licitant es troba al corrent en el compliment de les seues obligacions amb la Seguretat Social.
- Certificat de les direccions territorials de la Conselleria d'Economia, Hisenda i Ocupació, acreditatiu que el sol·licitant no té deutes de naturalesa tributària amb la Generalitat.
h) Memòria de la trajectòria cultural del sol·licitant i les seues activitats entorn de la promoció del sector del llibre, així com de l'antiguitat i repercussió social de la fira en què participarà el sol·licitant.
i) En el cas d'empreses amb una plantilla igual o superior a 25 persones, una memòria que indique els mitjans que utilitzen, amb l'acord dels agents socials, per a prevenir i detectar casos d'assetjament sexual i d'acaçament per raó de sexe i intervenir-hi, als centres de treball, de conformitat amb els articles 5 i 29 de la Llei 5/2008, de 24 d'abril, del dret de les dones a eradicar la violència masclista.
3. La documentació assenyalada en l'apartat anterior s'haurà de presentar, compulsada correctament quan siga fotocòpia, en el Registre Auxiliar de la Biblioteca Valenciana (monestir de Sant Miquel dels Reis. Av. Constitució, 284. 46654 València), en el registre de les direccions territorials de Cultura i Esport de Castelló, València o Alacant, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En el cas que la documentació es presente en Correos, haurà de complir els requisits establits en l'article 31 del Reial Decret 1.829/1999, de 3 de desembre, pel qual s'aprova el reglament que regula la prestació dels servicis postals.
4. Les instàncies de sol·licitud es facilitaran als interessats en el Registre Auxiliar de la Biblioteca Valenciana i en el registre de les direccions territorials de Cultura i Esport de Castelló, València o Alacant.
5. Si la sol·licitud no fóra presentada en el Registre Auxiliar de la Biblioteca Valenciana, es podrà remetre un fax a l'òrgan gestor de la convocatòria (Direcció General del Llibre, Arxius i Biblioteques, núm.: 993 491 654), tot indicant el número i la data d'entrada al registre, i l'òrgan on s'ha presentat la sol·licitud.
6. Si la sol·licitud no reuneix els requisits i documents que s'indiquen en aquesta base, es requerirà l'interessat perquè, en un termini de deu dies, esmene la falta o acompanye els documents preceptius, amb indicació que, si així no ho fera, es considerarà que desisteix de la seua petició després d'una resolució, d'acord amb l'article 71, apartat 1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
Setena. Procediment de concessió
1. L'òrgan competent per a la instrucció del procediment de concessió de la subvenció és l'Àrea de Coordinació del Llibre, Arxius i Biblioteques, en els termes establits per la Llei 38/2003, General de Subvencions.
2. Es nomena una Comissió Tècnica de Valoració de les sol·licituds, integrada per:
- President: el cap de l'Àrea de Coordinació del Llibre, Arxius i Biblioteques.
- Vocals: un cap de servici, un cap de secció i un tècnic de la Direcció General del Llibre, Arxius i Biblioteques.
- Secretari: un cap de servici de la Direcció General del Llibre, Arxius i Biblioteques.
3. La Comissió Tècnica de Valoració examinarà les sol·licituds presentades i, d'acord amb els criteris objectius d'atorgament, redactarà un informe d'adjudicació a l'òrgan competent. L'òrgan instructor, a la vista de l'expedient i de l'informe de l'òrgan col·legiat, formularà la proposta de resolució provisional motivada com cal. La directora general del Llibre, Arxius i Biblioteques dictarà, per delegació de la consellera de Cultura i Esport, una resolució que serà publicada en el Diari Oficial de la Comunitat Valenciana.
4. Així mateix, la Comissió Tècnica de Valoració podrà formular una proposta en el sentit que les ajudes siguen declarades desertes si, a parer seu, no hi ha sol·licituds amb mèrits suficients per a l'adjudicació.
5. Si en el termini de sis mesos, comptats des que produïsca efectes la present ordre, no s'ha dictat i notificat la resolució corresponent, s'entendrà que la petició ha sigut desestimada, sense perjuí de l'obligació de resoldre de l'administració d'acord amb l'article 42 de la Llei 30/1992, de 26 de novembre.
Huitena. Criteris de concessió
1. Per a la concessió d'aquestes subvencions s'hi tindrà en compte la baremació següent:
a) Activitats que potencien la difusió del llibre i el foment de la lectura en el marc de les fires. Màxim: 3 punts.
b) Memòria de les actuacions que calga realitzar en les fires. Màxim: 3 punts.
c) Trajectòria cultural del sol·licitant i les seues activitats sobre la promoció del sector del llibre. Màxim: 2 punts.
d) Antiguitat i repercussió social de la fira en què participarà el sol·licitant. Màxim: 2 punts.
2. Per a la determinació de la quantia de les subvencions s'hi tindran en compte els criteris de valoració i baremació mencionats en aquesta base, i es distribuirà la dotació econòmica en proporció a la puntuació obtinguda.
Novena. Obligacions del beneficiari
Són obligacions del beneficiari:
a) Realitzar l'activitat que fonamenta la concessió de l'ajuda.
b) Acreditar davant de la Conselleria de Cultura i Esport la realització de l'activitat, així com el compliment dels requisits i de les condicions que determinen la concessió o el gaudi de l'ajuda.
c) El sotmetiment a les actuacions de comprovació i control financer que haja d'efectuar l'òrgan concedent, o qualssevol altres actuacions de comprovació i control financer que puguen realitzar els òrgans de control competents, per a la qual cosa hauran d'aportar la informació requerida en l'exercici d'aquestes actuacions, d'acord amb el que estableix l'article 46 de la Llei 38/2003, de 17 de novembre, General de Subvencions.
d) Comunicar a la Conselleria de Cultura i Esport l'obtenció de subvencions, ajudes, ingressos o recursos que financen les activitats subvencionades, procedents de qualssevol administracions o ens públics.
e) Acreditar abans de dictar-se la proposta de resolució de concessió, que es troba al corrent en el compliment de les seues obligacions tributàries i davant de la Seguretat Social.
f) Adoptar les mesures de difusió contingudes en els articles 14 i 18 de la Llei 38/2003, de 17 de novembre, General de Subvencions. Si l'activitat subvencionada generara algun tipus d'imprés, la indicació que l'activitat ha rebut una ajuda de la Conselleria de Cultura i Esport haurà de realitzar-se, bé incloent-hi una frase al·lusiva a l'esmentada ajuda, bé amb la inclusió del logotip de la Conselleria de Cultura i Esport.
g) Reintegrar els fons percebuts en els casos previstos en l'article 37 de la Llei 38/2003, de 17 de novembre, General de Subvencions.
Deu. Finançament de les activitats subvencionades
1. L'aportació de la Conselleria de Cultura i Esport serà com a màxim del 100% de les despeses derivades de l'organització de les fires del llibre i dels programes culturals que realitzen les associacions del sector del llibre, i fins al 50% de les despeses derivades de les borses de viatge i de la participació en les fires. Els beneficiaris hauran de fer-se càrrec de la part no finançada per la Generalitat.
2. En el cas que l'entitat present justificants no conformes amb les bases d'aquesta convocatòria, se'n percebrà tan sols la part proporcional als justificants correctament presentats.
3. Si la resolució d'adjudicació de la subvenció és per un import inferior al sol·licitat pel beneficiari, aquest haurà de justificar-la en proporció a l'import realment rebut. En tot cas, la justificació haurà d'ajustar-se a allò que s'ha reglamentat en la base catorzena d'aquesta ordre de convocatòria de subvenció.
4. L'import de les ajudes regulades en aquesta convocatòria no podrà ser, en cap cas, d'unal quantia que, aïlladament o en concurrència amb subvencions, ajudes, ingressos o recursos d'unes altres administracions públiques, o d'uns altres ens públics o privats, supere el cost de l'activitat que haja de realitzar el beneficiari.
5. Tota alteració de les condicions tingudes en compte per a la concessió de l'ajuda, i en tot cas, l'obtenció concurrent d'altres aportacions fora dels casos permesos en les normes reguladores, podran donar lloc a la modificació de la resolució de concessió, en els termes establits en la normativa reguladora de la subvenció.
Onze. Reintegrament
Pertocarà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en l'article 37 de la Llei 38/2003, de 17 de novembre, General de Subvencions.
Dotze. Inspecció i control
Quan en l'exercici de les funcions d'inspecció o control s'observen indicis de la incorrecta obtenció, gaudi o destinació de l'ajuda percebuda, la Conselleria de Cultura i Esport podrà acordar la retenció de les factures, documents equivalents o substitutius i de qualsevol altre document relatiu a les operacions en què els indicis es manifesten.
Tretze. Infraccions i sancions administratives
Les infraccions i sancions administratives que es deriven de les funcions de control que corresponen a la Intervenció de la Generalitat es regularan d'acord amb el que preveu el títol IV de la Llei 38/2003, de 17 de novembre, General de Subvencions.
Catorze. Justificació de les subvencions
1. El pagament s'efectuarà d'una sola vegada en justificar les activitats subvencionades. Per a efectuar el pagament, els beneficiaris de la subvenció hauran de presentar el compte justificatiu que continga la documentació següent:
a) Factures originals, fotocòpies compulsades i la resta de documents de valor probatori equivalent amb validesa en el tràfic jurídic mercantil o amb eficàcia administrativa, de les despeses realitzades. L'acreditació de les despeses també podrà efectuar-se mitjançant factures electròniques. Les factures estaran datades entre l'1 de gener i el 15 d'octubre de 2009.
b) Memòria explicativa i detallada de les activitats realitzades, amb menció explícita de les factures que corresponen a cada activitat.
c) Llista explicatiu de les despeses especificades en les citades factures.
d) Certificat del representant legal de l'associació que acredite que les factures corresponen a les activitats objecte de subvenció.
e) Quan les activitats hagen sigut finançades amb la subvenció i, a més, amb unes altres subvencions o recursos, haurà d'acreditar-se en la justificació l'import, la procedència i l'aplicació dels fons a les activitats subvencionades, en compliment de l'article 30.4 de la Llei 38/2003, de 17 de novembre, General de Subvencions.
f) Certificats acreditatius que el sol·licitant es troba al corrent de les seues obligacions tributàries i davant de la Seguretat Social, tal com disposa la base cinquena, apartat h.
2. Els justificants establits en aquesta base, que s'adreçaran a la directora general del Llibre, Arxius i Biblioteques, podran presentar-se fins al 15 d'octubre de 2009, inclusivament, en la Conselleria de Cultura i Esport. Si no es fera així, decaurà el dret de l'adjudicatari a percebre l'ajuda.